බලපත්‍ර කොන්දේසි උල්ලංඝනය කරමින් ත්‍රිකුණාමලය කන්නියා ප්‍රදේශයේ සිදුකරගෙන යන බලපත්‍ර සහිත පස් කැපීමක් හේතුවෙන් විශාල පරිසර හානියක් මෙන්ම අනතුරුදායක තත්ත්වයක්ද මතුව තිබෙනවා.මෙම පස් කැපීම සිදුවන්නේ වන සංරක්ෂණ දෙපාර්තමේන්තුවට අයත් භූමියක වීමද විශේෂත්වයක්.ත්‍රිකුණාමලය උණු වතුර ලිං පිහිටා තිබෙන කන්නියා ප්‍රදේශයට නුදුරින් ඉලුප්පුකුලම වැව අසල මෙම පස් කැපීම සිදු කරගෙන යනවා.මෙම භූමිය අයත් වන්නේ වන සංරක්ෂණ දෙපාර්තමේන්තුවටයි.මෙම භූමියට ආසන්නව පිහිටා තිබෙන වල්ලූර්කොට්ටම් ගම්මානයේ වැසියන් පවසන්නේ වසර 05 ක පමණ සිට මෙම පස් කැපීම සිදු කරන බවයි.